fMlelite ÀdOSst Il-Grupp Filateliku taż-Żejtun Edited bv MR. SEAN CHIRCOP, Chairperson of Il-Grupp Filateliku taż-Żejtun Issue No. 1 CONTENTS JANUARV Kelmet l-Editur p.2 2017 Il-Wirja Annwali 2016 p.4 The Melita Post p.5 Is-Soċjetà ta' Triq Sant' Emidju p.6 L-Istorja Postali fiż-Żejtun p.7 Iż-Żejtun fuq il-Bolol p.8 Filatelist Żejtuni p.8 L - Albrecht Durer p.9 Stampless Era Postmarks p.10O SENA Christmas 2016 Stamps p.11 2002-2017 Il-gazzetta uffiċjali ta' Il-Grupp Filateliku taż-Żejtun 15-il sena magħkom Hekk kif din l-ewwel ħarġa ta' The Melite Post qed toħroġ biex tfakkar il-15-il sena anniversarju mit- twaqqif tal-Grupp Filateliku taż-Żejtun se niddedika l-ewwel editorjal biex nagħti ħarsa lejn it-twaqqif tal-Grupp u l-ħidma tiegħu matul is-snin. Iżda qabel xejn nixtieq nirringrazzja lill-membri kollha tal- grupp, mill-aktar wieħed anzjan sal-aħħar membri li ngħaqdu magħna ftit xhur jew snin ilu, tal- għajnuna li dejjem taw biex il-Grupp jibqa' jimxi 'l quddiem u jissaħħaħ. Il-ħarġa ta' The Melite Post se tibda toħroġ erba' darbiet fis-sena; f'Marzu, Ġunju, Settembru u Diċembru, b'artikli mill-filatelisti u dwar il-filatelija. B'hekk dawk kollha li jixtiequ jaqsmu t-tagħrif tagħhom mal-qarrejja nistidinhom biex jiktbu l- artiklu u jibgħatuh lill-Kunsill Lokali taż-Żejtun indirizzat lill-Grupp Filateliku taż-Żejtun. Il-Grupp Filateliku taż-Żejtun twaqqaf fi ħdan il-Kunsill Lokali taż-Żejtun, f'Jannar 2002, biex kien l- ewwel u l-unika klabb tal-lokal fil-filatelija. Il-Grupp għall-bidu beda jitmexxa mis-Sur Anthonv Sevchell, dak iż-żmien Kunsillier responsabbli mill-Kultura, l-Istorja u t-Turiżmu. Infatti fl-arkivji tal-għaqda jidher li l-ewwel korrispondenza ntbagħtet mill-Kunsill Lokali fit-18 ta' Jannar, 2002, biex l-ewwel laqgħa saret il-Ġimgħa, 25 ta' Jannar, 2002, fis-6:00 p.m. fl-uffiċċju tal-Kunsill Lokali. L-ewwel korrispondenza ntbagħtet lil disa' filatelisti Żwieten; is-Sa. Minn dawk mistiedna attendew ħames persuni, fosthom studenta. L-għan li għalih twaqqfet l-għaqda kien biex dawk li għandhom għal qalbhom il-filatelija jkollhom spazju biex ''jiltaqgħu, jitkellmu u jiddiskutu diversi suġġetti ta' interess f'dan il-qasam' (Awwissu 2002). Kien hemm żmien ukoll fejn fil-laqgħat kienet isir sessjoni ta' tpartit ta' bolol bejn il-membri tal-grupp, 'min għandu dupplikati hu mitlub iġib miegħu biex ipartat' li kienu tawha l-isem ta' Bolla Bonanza (Frar 2003). Minn dak iż-żmien 'l hawn normalment il-laqgħat tal-Grupp Filateliku taż-Żejtun baqgħu jsiru dejjem fl- aħħar Tlieta tax-xahar fis-Swali tal-Kunsill Lokali taż-Żejtun, fi Triq Sant' Anġlu, iż-Żejtun. Infatti xi drabi ntużat Sala Mikiel Cachia, fis-sular t'isfel u drabi oħra Sala Ġużeppi Caruana, fis-sular ta' fuq. Uħud mill-ewwel mistiedna kelliema tal-għaqda lura għall-2002 kienu Kav. Dr. Alfred Bonnici (li għadu sal- lum il-ġurnata jkunu mistieden kelliem tal-għaqda), u s-Sur Leo Bowman. Mill-bidu tal-għaqda kien hemm interess biex fiż-Żejtun jibda jkun hawn wirja annwali tal-filatelija mtela' mill-membri tal-istess grupp filateliku. Infatti f'Lulju tal-2002 jidher li kienu diġà bdew jiddiskutu l-ewwel wirja filatelika li ttellgħet f'Settembru 2002. Infatti l-ewwel wirja, li saret fis-Sala Ġużeppi Caruana, il- Kunsill Lokali taż-Żejtun, fetħet għall-pubbliku fit-23 ta' Settembru. Fl-2003 il-wirja filatelika ma saritx, iżda minn Ottubru 2004 'il quddiem baqgħat issir kull sena. Fl-2005 minħabba s-sena ċentinarja infatti saret fuq tema reliġjuża. Meta l-wirja filatelika kienet issir f'Ottubru kienu wkoll jiġu jaraw il-wirja t-tfal tal-Iskola Primarja taż-Żejtun biex iqum interess dwar il-filatelija fost it-tfal. (ikompli fuq paġna 3) 2 Mill-2003, fl-ewwel anniversarju tal-grupp, beda jieħu spinta aktar 'il quddiem fiż-Żejtun u fuq livell nazzjonali. Infatti ta' kull xahar beda jsir avviż fil-Parroċċa taż-Żejtun, kif ukoll tintbagħat stqarrija għall- istampa, biex iħajjru aktar membru jingħaqdu. Bħala mistieden fl-ewwel anniversarju, u anki għat-tielet u l-ħames wieħed, kien ġie s-Sur John Cardona. Bis-saħħa tas-Sur Alfred Ellul Galea kienet saret prominenza tal-Grupp Filateliku taż-Żejtun fil-ħarġa ta' Is-Sagħtar, ta' Jannar 2004, li kien jinbiegħ fost l-istudenti. Sal-2004 il-grupp kompla jikber, hekk kif bdew fl-2002 minn 5 membri u waslu għall-15-il membru, minn pensjonanti sa persuni fuq it-tletin sena, u anki kien hemm membri minbarra ż-Żejtun. Il-Grupp filateliku kellu rwol importanti biex jinħareġ is-sett tal-bolol biex ifakkar 1700 ċentinarju tal- martirju ta' Santa Katarina. Infatti sa minn April tal-2003 bdew jiddiskutu dan is-sett u f'Mejju 2005 jiddeskrivu li din il-ħolma saret realtà. Fil-ħarġa li jmiss nagħtu aktar dettall dwar din il-ħidma. Il-Grupp Filateliku taż-Żejtun dejjem kellu relazzjonijiet tajbin mal-Maltapost, l-Għaqda Filatelika Maltija, għaqdiet filateliċi oħra f'Malta, kien hemm żmien ukoll li kien hemm kuntatt fil-qrib mal-Għaqda Filatelika ta' Brussell u anki mal-Posta Svizzera. Kien hemm diversi mistiedna oħra preżenti matul il-15-il sena fosthom; is-Sur Anthonv Fenech, is-Sur Joseph Fenech, is-Sur Charles Azzopardi, Dr. Robert Naudi, is-Sur Francis X. Ancilleri, is-Sur George Galea, is-Sur Richard J. Caruana, is-Sur Joseph Camilleri, is-Sur John Micallef, is-Sur Joseph Micallef, is-Sur Victor Wickman, is-Sur E. F. Attard, Prof. Lino Cutajar, is-Sur Joseph Lanfranco, is-Sur Alfred Caruana Ruggier, is-Sur Darren Duncan, is-Sur Daniel Mangani, is-Sur Joseph Casha, is-Sur Charles Cassar, u s-Sur John Debattista. Fl-2010 wkoll jissemma li l-Ministru preżenti għall-Ġustizzja, il-Kultura u l-Gvern Lokali, l-Onor. Dr. Owen Bonnici, dak iż-żmien kelliem Laburista għall-kultura, kien iltaqa' mal-membri tal-Grupp Filateliku tagħna u fejn setgħu jissemmgħu l-ilmenti tagħhom dwar il-filatelija. Fl-2012 għall-10 snin anniversarju tal-Grupp kienet ħarġet kartolina li tfakkar dan l-anniversarju, fejn turi l-Knisja Parrokkjali l-Qadima, kif ukoll bolla personalizzata, li fuqha kien hemm miktub 'Tifkira L-10 ANNIVERSARJU Grupp ''Filatelija Żejtun' fi ħdan il-Kunsill Lokali 25 ta' Jannar 2012'. B'kollox kienu ħarġu 175 kopja. Il-Grupp baqa' taħt it-tmexxija tas-Sur Anthonv Sevchell għall-11-il sena sħaħ sal-laqgħa tat-Tlieta, 26 ta' Marzu, 2013. Infatti jikteb hekk 'iżda kif jgħid il-Malti kull bidu fih it-tmiem tiegħu. Personalment din il-laqgħa tax-xahar ta' Marzu se tkun l-aħħar waħda bħala Kunsillier'. Iżda fl-aħħar paragrafu jkompli billi jgħid, 'Nemmen li dan il-grupp mhux biss jibqa' jiltaqa' iżda li jissaħħaħ… Għalija li niltaqa' magħkom kien ta' sodisfazzjon kbir'. Minn April 2013 il-Grupp Filateliku beda jitmexxa minni, Sean Chircop, peress li ħadt ir-responsabbiltà f'idi tal-Kultura fi ħdan il-Kunsill Lokali. Infatti l-ewwel korrispondenza mibgħuta lill-membri dwar din il- bidla kienet intbagħtet fil-11 ta' April u l-laqgħa saret fit-30 ta' April stess, b'hekk ma kienx hemm waqfa mil-laqgħat. Minn dak iż-żmien 'l hawn il-wirja annwali tal-filatelija tal-grupp baqgħat tittella' iżda ħarġet mill-binja tal-Kunsill Lokali u reġgħet bdiet isir f'Settembru kif kienet oriġinalment fil-bidu. Infatti bdiet isir waqt l-avveniment kulturali ta' Żejt iż-Żejtun, bl-ewwel żewġ wirjiet saru fiċ-Ċentru Arti u Artiġjanat, Triq San Girgor, u ż-żewġ wirjiet ta' wara f'Sala Ġużeppina Curmi, taħt l-Istitut Ġesu Nazzarenu. Fejn in- numru ta' filatelisti li jesebixxu x-xogħol tagħhom kiber u anki l-materjal li jkun hemm esibit. Fuq il-ħsieb tas-Sur Joseph Briffa bdew jitqassmu wkoll b'xejn numru ta' bolol lit-tfal kollha li jattendu l-wirja. Memorji 4 Il-Wirja Annwali 2016 Il-membri tal-Grupp Filateliku taż-Żejtun, bejn il-Ħamis 22 sal-Ħadd 25 ta' Settembru, 2016, tellgħu l- Wirja Annwali tal-Filatelija, bl-isem 'L-Istorja t'Artna u lil hinn Minnha'. Din kienet it-13-il wirja tal- għaqda u ttellgħet f'Sala Ġużeppina Curmi, taħt l-Istitut Ġesu Nazzarenu, fi Triq l-Isqof Emmanuele Galea, iż-Żejtun, fejn fetħet waqt l-avveniment ta' Żejt iż-Żejtun. F'din il-wirja diversi filatelisti tellgħu għall-wiri numru ta' xogħol filateliku interessanti, kemm lokali u internazzjonali, fejn fil-ħarġiet futuri ta' The Melite Post se nagħtu ħarsa lejn xi wħud minn dan ix- xogħol esibit. Fil-wirja ħadu sehem; Ravmond Agius, Carmel Bonello, Carmel Bonnici, Mario Casingena, John Debattista, Ċettina Demicoli, Chairmaine Desira, Francis Falzon, Emanuel Francalanza, George Galea, Albert Gatt, u Tonv Sant. 3 b CLUB NOTES saż ; $ Coronation THE MALTESE ISLANDS a 5 Tux 10- Sramr or 1899 Fear Dosw'TS FOR PHILATELISTS 7 Competition BRITISH CORONATION STAMPS N NEW STAMPS 9 CORONATION WVHAR COMPETITION 10 CLus RULES ien fiċ 1 SMALL ADVERTISEMENTS bl 12 Il-faċċata tal-ewwel ħarġa ta' The Melita Post, il-gazzetta uffiċjali tal-Malta Philatelic Societv, taż-Żejtun li ħarġet 80 sena ilu. Kopja tagħha tinsab fil-Librerija Nazzjonali ta' Malta, il-Belt Valletta. Is-Soċjetà ta' Triq Sant' Emidju The Melita Post, kienet il-ħarġa tal-Malta Philatelic Societv taż-Żejtun li kellha l-indirizz tagħha Nru. 20, Triq Sant' Emidju, iż-Żejtun. L-ewwel ħarġa ta' qabel it-Tieni Gwerra Dinjija, bdiet toħroġ minn din is-Soċjetà f'Marzu 1937, u li kienet tiġi mitbugħa għand il-Modern Press, ta' Nru. 17, Triq San Pawl, iż-Żejtun. L-ewwel editur ta' The Melita Post, kien it-Tabib Leonard Grech, li kien ukoll il-fundatur tal-għaqda. Dr. Leonard Grech, kien joqgħod Nru. 18, Triq il-Kostituzzjoni, iż-Żejtun. L-ewwel President tal-għaqda kien is-Sur Charles Spiteri, ta' Nru. 12, Triq Santa Marija Ħal Għaxaq, u s-Segretarju kien is-Sur A. Gulizia, li l-indirizz tal-għaqda stess kien l-indirizz tiegħu. Dr. Grech, li kien tabib Żejtuni maħbub, miet fl-età ta' 31 sena, fil-5 ta' Awwissu, 1938, fl-Isptar tal-Blue Sisters, wara li kellu bżonn jagħmel operazzjoni. Wara l-mewt tat-Tabib Grech, mill-ħarġa ta' Settembru 1938, laħaq editur tal-ħarġa The Melita Post, Dr. Carmelo Mifsud Bonnici (il-Gross), li kien joqgħod Nru. 19, Strada Cospicua, Bormla. Jidher li l-aħħar darba li ħarġet din il-ħarġa filatelika, li kienet tintbagħat lill-membri tal-għaqda li kellhom minn madwar id-dinja, kienet il-ħarġa ta' Marzu 1939. Dan wieħed jista' jifhem li l-ħarġa waqfet toħroġ minħabba li f'Settembru ta' dik is-sena bdiet it- Tieni Gwerra Dinjija, allura kien hemm problemi biex il-korrispondenza tal-għaqda tkun tista' tasal f'diversi pajjiżi mbiegħda. B'kollox ħarġu sebgħa ħarġiet qabel it-Tieni Gwerra Dinjija, fejn l-ewwel waħda ħarġet fuq karta bajda u ta' wara ħarġu fuq karta safra. B'kollox il-ħarġiet kien ikollhom tnax-il paġna b'wesgħa ta' 22ċm. Wara s-Sur A. Gulizia reġa' beda joħroġ l-ħarġa ta' The Melita Post 1947, iżda b'erba' paġni biss. L- indirizz fil-ħarġa tal-1947 mexa għal Sqallija; Via Gagliani, N.13 int. 2, Catania, Sicilv (Italv) Uħud mill-membri fundaturi Maltin tal-għaqda kienu T. De Bono ta' Triq Sant' Anġlu, iż-Żejtun, Walter J. Farrugia tal-Belt, Gerard Caruana u Edward Alex. Calleja tal-Ħamrun, Kapt. J. L. Muscat ta' San Ġiljan, M. P. Mercieca tal-Furjana, u membri oħra Maltin kien hemm Carmelo Lia ta' Ħal Balzan, P. Zammit ta' Tal-Pietà, Vincent Librerv tal-Ħamrun, Mav u Janev Cassar tar-Rabat, Beltramo Padovani tal-Imsida, u Jos. Anniversarji L-Istorja Postali fiż-Żejtun Il-Grupp Filateliku taż-Żejtun, it-Tlieta, 31 ta' Jannar, 2017, ħareġ żewġ bolol personalizzati u żewġ kartolini biex ifakkar żewġ gha anniversarji importani li għandhom x'jaqsmu mal-istorja postali GR. fiż-Żejtun. Waħda mill-bolol- qed. tfakkar it-80 sena I anniversarju mill-ħarġa tal-ewwel ġurnal filateliku The Melita Post, li ħareġ f'Marzu tal-1937, mill-Malta Philatelic Societv Zeitun. Filwaqt li l-bolla 'l oħra li turi l-emblema tal-Grupp Filateliku taż- Żejtun qed tfakkar il-15-il sena anniversarju mit-twaqqif tiegħu din fl-2002. King George V Letter Box, Triq ir-Ramla, Iż-Żejtun. Filwaqt li l-kartolini juru żewġ kaxxi postali fiż-Żejtun u żewġ ġurnali filateliċi li ħarġu miż-Żejtun. Kartolina minnhom qed turi l- Oth kaxxa postali Nru. 136 tar-Reġina Vittorja, li tinsab fi Triq Santu ian zois- Wistin, iż-Żejtun, u ġiet skedata Grad 1 fl-2007 mill-MEPA għall- F importanza tagħha. Jidher li d-disinn tagħha hu uniku mill-pajjiżi kollha li jużaw il-kaxxi tal-ittri fuq stil Ingliż. Infatti, din il-kaxxa postali jidher li nħadmet f'Malta fil-perjodu ta' bejn 1881 — 1901 u għandha numru ta' karatteristiċi differenti fosthom il-plakka fejn titwaħħal l-informazzjoni u ma hemmx id-ditta tal-manifattura miktuba. Filwaqt li qed turi wkoll il-parti ta' fuq tal-ewwel ġurnal tal-Grupp Filateliku taż-Żejtun li twaqqaf f'Jannar 2002 min-numru ta' filatelisti Żwieten u dejjem serva fi ħdan il-Kunsill Lokali. Filwaqt li l-kartolina 'l oħra turi l-kaxxa postali Nru. 134 tar-Re Ġorġ V, li tinsab fi Triq ir-Ramla, iż-Żejtun, fl-inħawi magħrufa bħala Misraħ Strejnu (qrib il-Kappella ta' Santa Marija ta' Ħal Tmin) u ġiet skedata wkoll Grad 1 fl-2007 mill-MEPA għall- importanza tagħha. F'Malta nsibu 2 kaxxi postali biss ta' dan it-tip, l-oħra tinsab fi Triq il-Prinċep Albertu, il-Marsa. Din il- kaxxa postali maħduma minn W.T. Allen 8 Co. London għandha l-ittri u l-kuruna ta' daqs kbir ħdejn il-kaxxi postali Ġorġjani l-oħra. Filwaqt li qed turi l-parti ta' fuq ta' The Melita Post li ħarġet għall-ewwel darba fl-1937 mill-Malta Philatelic 77 Societv Zeitun, li twaqqfet f'Diċembru tal-1936. Queen Victoria Letter Box, Triq Santu Wistin, iż-Żejtun Dawn huma l-unika żewġ kaxxi postali skedati bi Grad 1 fiż- Żejtun. Kaxxi postali oħra li nsibu fiż-Żejtun u huma skedati Grad 2 għall-importanza fl-inġinerija tagħhom huma; il-kolonna postali ta' Triq San Girgor, tar-Reġina Eliżabetta II, u l-kaxxa postali tar-Re Ġorġ V, fi Triq il-Madonna tal-Ħniena, u l-kaxxa tar-Reġina Eliżabetta II tal-Pjazza , li ma għaddiex tintuża. Iż-Żejtun fuq il-Bolol… L Il-Maltapost fl-20 ta' Frar, 1997 ħarġet sett ta' tlett bolol biex ifakkar il-200 sena titlu ta' tlett ibliet Maltin; Ħaż-Żabbar, is-Siġġiewi u ż-Żejtun. Il-bolla ta' 26ċ, fuq disinn ta' Richard J. Caruana kienet turi l-istatwa ta' San Girgor, fuq l-isfond tidher il-Knisja Parrokkjali l- Qadima. Fl-istess bolla tidher l-istemma taż- Żejtun. Din il-bolla kienet qed tfakkar il-200 sena minn meta l-Gran Mastru Ferdinand von Hompesch għolla liż-Żejtun bit-titlu ta' Città Beland, fit-30 ta' Diċembru, 1797. Wieħed mill-ewwel membri tal-Grupp Filateliku taż-Żejtun kien l- Arċisqof Awżiljari, Mons. Emanuele Gerada, li kien joqgħod bieb ma' bieb mal-Kunsill Lokali taż-Żejtun fi Triq Sant' Anġlu. Infatti — fl-arkivji tal-Grupp insibu diversi korispondenza mingħand l- Arċisqof innifsu, eżempju meta ma kienx seta' jibda jattendi f għal-laqgħat ta' kull xahar. l Dr. Gerada twieled iż-Żejtun f'Mejju tal-1920, fl-istess jum tal- Papa San Ġwanni Pawlu lI, u ġie ordnat qassis fl-1 ta' Awwissu, 1943, mill-Isqof Emanuel Galea, Isqof ieħor marbut maż-Żejtun. Gerada studja l-Liġi Kanonika f'Ruma u kien iservi fis-servizzi diplomatiċi tal-Vatikan sa kemm laħaq Isqof Titulari ta' Nomentum fl-1967. Fl-1973 kien appuntat Nunzju Appostoliku tal-Gwatemala u EI Salvador. Fl-1980 laħaq ukoll Pro-Nunzju Appostoliku tal- Pakistan u wara fl-1989 Nunzju Appostoliku tal-Irlanda. L-Arċisqof Gerada kien strumentali biex itaffi t-tensjoni li kien hemm bejn il-Knisja u l-Partit Laburista fis-1960ijiet u biex jiġi ffirmat il-ftehim li temm il-kunflitt bejn iż-żewġ partijiet fl-1969. Gerada iritira fl-1995 fid-dar tiegħu fiż-Żejtun sa kemm ħalla din id-dinja fil-21 ta' Jannar, 2011, fl-età ta' 90 sena u jinsab midfun fil-qabar tal-familja fiċ-Ċimiterju taż-Żejtun. Il-Grupp Filateliku taż-Żejtun waqt iċ-ċelebrazzjonijiet tal-10 sena anniversarju fils-Sala tal-Kunsill Lokali - Frar 2012 20 St. Emidius St. Din il-ħarġa se toħroġ 4 darbiet fis- , Il-ħarġa li jmiss se toħroġ ZEITUN— MALTA lejn l-aħħar ta' Marzu. Din il-ħarġa hi b'xejn għall-membri kollha tal- għaqda, iżda dawk li mhux membri G IET A JA , jridu jħallsu €0.50ċ. fiż-Żejtun, LT TAI ta' Mejju u Ġunju, 1938. The Melite Post, hi l-gazzetta uffiċjali tal-Grupp Filateliku taż-Żejtun, Dar iż-Żwieten, 28, Triq Sant' Anġlu, iż-Żejtun, biex issir membru tal-Għaqda tista' ċċempel lill-Kunsill Lokali taż-Żejtun fuq 21 663 866. Il-membri tal-għaqda jiltaqgħu kull l-aħħar Tlieta tax-xahar fl-indirizz muri hawn fuq. Biex tabona għall-ħarġeit futuri imla l-formola t'hawn fuq.